钦定古今图书集成/明伦汇编/宫闱典/第005卷 > 《流萤篇》吴骐
## 钦定古今图书集成/明伦汇编/宫闱典/第005卷 > 《流萤篇》吴骐

“太液池边梧叶秋，长信宫中团扇愁。千门沈沈鱼钥
静，数点飞飞萤火流。随风宛度芙蓉幕，决起还依青
琐楼。翠袖扑来光未定，绮窗深闭影还留。”“深宫长夜
迥难眠，流萤坐对更凄然。枝上虚疑风火树，钗头空
讶夜飞蝉。”“回思昔侍君王䜩，中宵歌舞何曾倦。”“不夜
珠明白玉床，守宫红褪披香殿。”“此时白露送微凉，此”
时萤火度宫墙。那知岁序多迁次，那知微羽动悲伤。
只今寂寞深宫里，流萤暗逐秋风起。辇道偏分腐草
光，金塘乱点芙渠水。遥听《昭阳》歌吹频，十围龙烛进
瑶樽。烛花不及流萤影，犹有微光来照人。